Arogancia 49-ročného Slováka v Rakúsku: Po krádeži auta zranil samotnú majiteľku (41)
Stalo sa tak po tom, čo páchateľ ukradol žene kľúče od jej auta značky Toyota z ruksaku na kúpalisku a čo sa žena, ktorá na to prišla relatívne rýchlo, márne pokúšala zastaviť vodiča štartujúceho z parkoviska. Slovák totiž nielenže nezastavil, ale zachytil ženu stojacu mu v ceste a spôsobil jej pomliaždeniny a odreniny na ľavej hornej končatine. Informovala o tom v utorok tlačová agentúra APA s odvolaním sa na policajné zdroje.